Diari Oficial de la Generalitat Valenciana


Sumari del DOGV 9755, del 29-12-2023 (2023/13888)

RESOLUCIÓ de 28 de desembre de 2023 de la directora general d'Habitatge, per la qual s'amplia la dotació pressupostària per a la concessió de les ajudes del Bo Lloguer Jove, convocades mitjançant la Resolució de 21 d'abril de 2023, de la directora general d'Emergència Residencial, Funció Social de l'Habitatge i Observatori de l'Hàbitat i Segregació Urbana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9755

Data del DOGV
:   29-12-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/13336


Data del document
:   28-12-2023

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Resolució

Correcció d'errades

Anàlisi jurídica

 Descriptors 

:   * Vicepresidència Segona i Conselleria de Serveis Socials, Igualtat i Habitatge

RESOLUCIÓ de 28 de desembre de 2023 de la directora general d'Habitatge, per la qual s'amplia la dotació pressupostària per a la concessió de les ajudes del Bo Lloguer Jove, convocades mitjançant la Resolució de 21 d'abril de 2023, de la directora general d'Emergència Residencial, Funció Social de l'Habitatge i Observatori de l'Hàbitat i Segregació Urbana. [2023/13929]  
  
Vistes les actuacions practicades en l'expedient de referència i de conformitat amb els següents  
  
Antecedents de fet  
Primer. Mitjançant la Resolució de 21 d'abril de 2023, de la Direcció General d'Emergència Residencial, Funció Social de l'Habitatge i Observatori de l'Hàbitat i Segregació Urbana, va tindre lloc l'aprovació de les bases reguladores per a la concessió directa del Bo Lloguer Jove, i la convocatòria per a l'exercici 2023 (DOGV 9687 de data 20.09.2023), i es va establir una dotació econòmica per a la convocatòria corresponent a l'exercici 2023 per import de 39.856.531 per a la concessió d'ajudes de caràcter plurianual amb càrrec als exercicis de 2023 i 2024. Es concedixen ajudes per a atendre el pagament del lloguer a les persones joves per a 24 mensualitats.  
  
Segon. La base segona de la Resolució de 21 d'abril de 2023, de la Direcció General d'Emergència Residencial, Funció Social de l'Habitatge i Observatori de l'Hàbitat i Segregació Urbana, d'aprovació de bases reguladores per a la concessió directa del Bo Lloguer Jove i convocatòria per a l'exercici 2023, relativa al finançament de les ajudes, en l'apartat 1 establix que el finançament de les ajudes del Bo Lloguer Jove per als exercicis 2023 i 2024, es realitzarà amb càrrec al capítol IV de l'aplicació pressupostària 06.35.81.110.13.1, «Emergència residencial i funció social», línia S106100, denominada Bo Lloguer Jove, habilitada a este efecte en els pressupostos de la Generalitat per a 2023 amb ingressos finalistes del Ministeri de Transports, Mobilitat i Agenda Urbana per al finançament d'estes ajudes. En aplicació del que s'establix en els articles 41, 166.b i 167 de la Llei 1/2015, l'atorgament de les ajudes estarà condicionat a l'existència, en els pressupostos de la Generalitat de 2023 i 2024, de crèdit adequat i suficient per a este fi. La quantia total màxima de les ajudes corresponents al Bo Lloguer Jove a concedir en l'exercici 2023 serà inicialment de 06.057.770,00 euros, corresponent a l'aportació del Ministeri de Transports, Mobilitat i Agenda Urbana. Atés que la convocatòria té el caràcter de despesa plurianual, esta quantitat es distribuirà entre l'exercici 2023 i 2024 en la forma que es disposa a continuació:  
  
  
Anualitat 2023 Anualitat 2024 Import total  
29.961.564,00 € 01.093.511,00 € 67.819.383,00 €  
  
  
Tercer. El Consell, en sessió celebrada el dia 14 de desembre de 2023, va acordar una ampliació de crèdit en la línia S1061, «Bo Lloguer Jove», del capítol IV del programa 431.40, Emergència Residencial i Funció Social, mitjançant transferències del capítol 2 i de diferents línies del capítol 4 i 7 del mateix programa, així com la modificació del pressupost de l'Entitat Valenciana i Habitatge i Sòl (EVHA), per import total de 6.434.800,75 euros (exp. 14.011/22-23), d'acord amb el detall següent:  
Fonaments jurídics  
Únic. L'article 58 del Reial decret 887/2006, pel qual s'aprova el Reglament de la Llei 38/2003, general de subvencions, i l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat, així com l'apartat 3 de la base segona esmentada en l'antecedent fàctic segon establix que es podrà ampliar l'import global de les ajudes amb què està dotada la convocatòria amb posterioritat a la seua publicació si resultara insuficient per a atendre les peticions que, presentades dins del termini, acrediten reunir els requisits i altres condicions establides en estes bases, d'acord amb la regulació establida en l'article 58 del Reial decret 887/2006, pel qual s'aprova el Reglament de la Llei 38/2003, general de subvencions, i l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat, tenint en compte el que s'estableix en els successius acords bilaterals subscrits relatius a la distribució del finançament tal com s'establix en l'article 5 del Reial decret 42/2022, de 18 de gener, pel qual es regula el Bo Lloguer Jove i el Pla estatal d'accés a l'habitatge 2022-2025, o bé mitjançant l'aportació de fons propis addicionals sempre que les disponibilitats pressupostàries ho permeten. L'òrgan concedent haurà de publicar la declaració de crèdits disponibles amb caràcter previ a la resolució de concessió en els mateixos mitjans que la convocatòria, sense que l'esmentada publicitat implique l'obertura de termini per a presentar noves sol·licituds ni l'inici de nou còmput de termini per a resoldre. L'efectivitat de la quantia addicional queda condicionada a la disponibilitat efectiva del crèdit en un moment anterior a la resolució de la concessió de les subvencions.  
  
En conseqüència, com s'han incorporat fons en els corresponents programa i línia de subvenció que poden ser utilitzats per a incrementar la dotació econòmica de la convocatòria efectuada per a la concessió del Bo Lloguer Jove de l'exercici 2023, amb la finalitat de fer arribar les ajudes al major nombre de persones beneficiàries possible, d'acord amb el que s'establix en els articles esmentats en el paràgraf precedent, i de conformitat amb l'article 160.4 de la Llei 1/2015, de 6 de febrer, de la Generalitat, d'hisenda pública, i fent ús de les atribucions que em conferix l'apartat quint, punts 8 i 10 de la Resolució de 27 de setembre de 2023, de la vicepresidenta segona del Consell i consellera de Serveis Socials, Igualtat i Habitatge, sobre delegació de l'exercici de competències en determinats òrgans de la Vicepresidència Segona i Conselleria de Serveis Socials, Igualtat i Habitatge, en relació amb l'article 58.5 del Reial decret 887/2006, pel qual s'aprova Reglament de la Llei 38/2003, general de subvencions, i l'article 28.k de la Llei 5/1983, de 30 de desembre, de Govern Valencià es dicta la següent, resolució  
  
  
Primer. Increment de finançament  
Incrementar les quanties previstes en la base segona, «Finançament de les ajudes», apartat 2, de la Resolució de 21 d'abril de 2023, de la Direcció General d'Emergència Residencial, Funció Social de l'Habitatge i Observatori de l'Hàbitat i Segregació Urbana, d'aprovació de les bases reguladores per a la concessió directa del Bo Lloguer Jove, i convocatòria per a l'exercici 2023 (DOGV. 9687 de data 20.09.2023), en la quantitat de 4.560.000,00 euros procedents de fons propis de la Generalitat, amb càrrec a la línia S1061, del capítol IV, de l'aplicació pressupostària 06.17.19.351.19.6, Emergència residencial i Funció Social, dels pressupostos de la Generalitat per a l'exercici 2023.  
  
  
Segon. Dotació màxima de la convocatòria  
A conseqüència de l'increment efectuat, la quantia total màxima de les ajudes a concedir per al Bo Lloguer Jove corresponent a la convocatòria de 2023 resulta ser de 71.982.955,00 euros, corresponent la quantitat de 39.780.724,00 euros a l'aportació del Ministeri de Transports, Mobilitat i Agenda Urbana i de 9.120.000,00 euros a l'aportació de la Generalitat. Com vulga que la convocatòria té la naturalesa de despesa plurianual, esta dotació es distribuirà entre les anualitats 2023 i 2024, és a dir, la dotació corresponent a l'anualitat de 2023 per import de 4.560.000,00 procedent de la modificació pressupostària aprovada pel Consell, en sessió celebrada el dia 14 de desembre de 2023, d'acord amb el que s'ha exposat en l'antecedent segon, i la dotació per a la segona anualitat amb càrrec al pressupost de 2024 per idèntic import 4.560.000,00, tal com s'exposa en el quadre que s'inserix a continuació:  
  
  
 Anualitat 2023 Anualitat 2024 Total aportació  
Aportació  
Ministeri  
MITMAU 06.263.943,00 56.942.534,00 89.334.452,00  
Generalitat 4.560.000,00 4.560.000,00 9.120.000,00  
Total 59.583.730,00 42.817.216,00 75.694.391,00  
  
  
La modificació de la dotació econòmica de la convocatòria no afecta el termini de presentació de sol·licituds establit en la Resolució de 21 d'abril de 2023, de la Direcció General d'Emergència Residencial, Funció Social de l'Habitatge i Observatori de l'Hàbitat i Segregació Urbana, va tindre lloc l'aprovació de les bases reguladores per a la concessió directa del Bo Lloguer Jove, i la convocatòria per a l'exercici 2023.  
  
  
Tercer. Efectes  
La present resolució produirà efectes a partir de l'endemà de la seua publicació en el Diari Oficial de la Generalitat Valenciana.  
  
Contra la present resolució, que posa fi a la via administrativa, es podrà interposar potestativament un recurs de reposició davant el secretari autonòmic d'Habitatge, d'acord amb el resolc primer, apartat 5, de la Resolució de 27 de setembre de 2023, de la vicepresidenta segona i consellera de Serveis Socials, Igualtat i Habitatge, sobre delegació de l'exercici de competències en determinats òrgans de la Conselleria, en el termini d'un mes a comptar des de l'endemà de la seua notificació, de conformitat amb el que s'establix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació, de conformitat amb el que s'establix en els articles 10 i 46 de la Llei reguladora de la jurisdicció contenciosa administrativa.  
  
  
València, 28 de desembre de 2023.- La vicepresidenta segona i consellera de Serveis Socials, Igualtat i Habitatge (p. d. Resolució 27-09-23; DOGV 9693) la directora general d'Habitatge: Ana Isabel Caballer Almela